stanford-oval/wikipedia huggingface dataset:
Futisliigan kausi 1990
HJK:n mestarijoukkueen pelaajat

Suomessa ei mestaruuden saavuttaneita pelaajia nimetä virallisesti. Viimeisin tiedossa oleva Suomen Palloliiton (tai Veikkausliigan) julkaisema luettelo pelaajista, jotka saavuttivat Suomen mestaruuden on kaudelta 1980. Ko. mestariluetteloissa oli aina joku minimimäärävaatimus kauden aikana pelatuille otteluille (oli yleensä vähintäin puolet kauden otteluista), jonka pelaajan oli pitänyt pelata saadakseen nimensä mestarien luetteloon.
HJK:n liigapeleissä pelasivat kauden aikana seuraava pelaajat (Kausi 1990 ottelut/maalit):
Jari Europaeus (18/-), Klaus Granlund (10/6), Petri Helin (24/4), Aki Hyryläinen (20/1), Petri Jakonen (9/-), Markku Kanerva (28/3), Juha Karjalainen (20/-), Pekka Onttonen (24/2), Jari Rantanen (16/3), Pasi Rautiainen (29/9), Kari Rissanen (27/2), Janne Suokonautio (6/1), Kimmo Tarkkio (27/16), Pasi Tauriainen (26/3), Petri Tiainen (9/-), Erkki Valla (19/-), Mika Walldén (6/-), Jouko Vuorela (29/2), Mika Väyrynen (12/-), Sami Ylä-Jussila (9/1).
Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| HJK | 15 | 70 093 | 4673 |
| Ilves | 11 | 34 856 | 3169 |
| Reipas | 14 | 36 511 | 2608 |
| TPS | 12 | 30 035 | 2503 |
| KuPS | 12 | 29 137 | 2428 |
| RoPS | 14 | 32 049 | 2289 |
| Kuusysi | 14 | 31 251 | 2232 |
| Kumu | 11 | 21 156 | 1923 |
| KPV | 11 | 19 117 | 1738 |
| MP | 13 | 19 265 | 1482 |
| OTP | 11 | 13 330 | 1212 |
| Haka | 12 | 11 530 | 961 |
| Yhteensä | 150 | 348 330 | 2322 |
Parhaat maalintekijät > Runkosarja

| Sijoitus | Pelaaja | Maa | Joukkue | Maalit |
| --- | --- | --- | --- | --- |
| 1. | Marek Czakon |  | Ilves | 16 |
| 2. | Jari Litmanen |  | Reipas | 14 |
| 3. | Marko Rajamäki |  | TPS | 13 |
| 4. | Kimmo Tarkkio |  | HJK | 12 |
| 5. | Marcus Gayle |  | KuPS | 9 |
| 5. | Ari Tegelberg |  | RoPS | 9 |
Parhaat maalintekijät > Pudotuspelien jälkeen

| Sijoitus | Pelaaja | Maa | Joukkue | Maalit |
| --- | --- | --- | --- | --- |
| 1. | Kimmo Tarkkio |  | HJK | 16 |
| 1. | Marek Czakon |  | Ilves | 16 |
| 3. | Jari Litmanen |  | Reipas | 14 |
| 3. | Marko Rajamäki |  | TPS | 14 |
| 5. | Michael Belfield |  | Reipas | 11 |
| 6. | Ari Tegelberg |  | RoPS | 10 |
| 7. | Pasi Rautiainen |  | HJK | 9 |
| 7. | Marcus Gayle |  | KuPS | 9 |
Menestys eurokentillä

Euroopan cup:
Kuusysi hävisi ensimmäisellä kierroksella itävaltalaiselle FC Swarovski Tirolille.
UEFA Cup:
RoPS hävisi ensimmäisellä kierroksella itäsaksalaiselle 1. FC Magdeburgille. Toinen osaottelu pelattiin Rovaniemellä 3. lokakuuta Saksan jälleenyhdistymisen päivänä.
TPS hävisi ensimmäisellä kierroksella puolalaiselle GKS Katowicelle.
Cup-voittajien cup:
KuPS hävisi ensimmäisellä kierroksella neuvostoliittolaiselle FK Dynamo Kiovalle.
Aiheesta muualla

Veikkausliigan kausi 1990 Urheilumuseon verkkonäyttelyssä (Arkistoitu – Internet Archive)
Guadalajara

Guadalajara voi tarkoittaa seuraavia:
Guadalajara, maakunta Espanjassa
Guadalajara, Guadalajaran maakunnan pääkaupunki Espanjassa
Guadalajara, kaupunki Meksikossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Guadalajara”, voi hakea sivunnimihaulla, laajalla sivunnimihaulla tai tekstihaulla.
Tom Robinson Band

Tom Robinson Band on vuonna 1976 perustettu brittiläinen rock-yhtye. Perustajajäsen Tom Robinson oli aloittanut keikkailun vuonna 1976, ja hän halusi koota yhtyeen. Ensimmäinen jäsen oli Robinsonin vanha ystävä Danny Kustow, joka otti yhtyeessä kitaristin paikan. Musiikkilehtien kautta he hakivat yhtyeelleen rumpalia ja basistia. Rumpuja soittamaan löydettiin Brian "Dolphin" Taylor ja bassoon tuli Mark Ambler. Pian kuitenkin selvisi, että Ambler osasi soittaa myös koskettimia, joten basistin virka jäi lopulta Robinsonille itselleen.
TRB nousi pinnalle samoihin aikoihin, kun punk teki tuloaan, ja yhtyeen kappaleet ovat punk-rockin tavoin usein poliittisesti ja sosiaalisesti kantaa ottavia. Yhtyeen ensimmäinen single "2-4-6-8 Motorway" julkaistiin vuoden 1977 syksyllä ja se siirtyi singlelistojen kärkiviisikkoon Britanniassa, ja ensimmäinen albumi "Power in the Darkness" ilmestyi seuraavan vuoden alussa.
Yhtye hajosi lopulta vuonna 1979, mutta se koottiin jälleen vuonna 1989 kiertuetta varten - tosin ilman Dolphin Tayloria ja Charlie Morgania. Tämän kiertueen pohjalta julkaistiin vuonna 1992 livealbumi "Winter of '89".  Yhtyeen hajoamisen jälkeen Tom Robinson on julkaissut myös sooloalbumeja ja toiminut muun muassa BBC:llä radiojuontajana sekä The Timesissa satunnaisena kolumnistina.
Jäsenet

Tom Robinson, laulu ja basso (1976-79)
Danny Kustow, kitara ja taustalaulu (1976-79)
Dolphin Taylor|Brian "Dolphin" Taylor, rummut ja taustalaulu (1977-78)
Mark Ambler, koskettimet (1977-78)
Charlie Morgan, rummut (1979)
Ian Parker, koskettimet (1978-79)
Diskografia > Studioalbumit

Power in the Darkness (1978)
TRB TWO (1979)
Diskografia > Livealbumit

Winter of '89 (1992)
Diskografia > Kokoelmat

Tom Robinson Band (levy)|Tom Robinson Band (1981)
The Collection 1977-87 (1987)
Back in the Old Country (1989)
Tom Robinson - the Gold Collection (1996)
Rising Free: The Very Best Of TRB (1997)
Diskografia > Singlet

"2-4-6-8 Motorway" / "I Shall be Released" (1977)
"Don't Take No For An Answer" (1978)
"Up Against The Wall" / "I'm All Right Jack" (1978)
"Too Good to be True" / "Power in the Darkness" (1978)
"Bully For You" / "Our People" (1979)
Aiheesta muualla

Yhtyeen viralliset kotisivut
TransAsia Airwaysin lento 235

| TransAsia Airwaysin lento 235 |
| --- | --- |
 Kone putoamisen jälkeen joessa.
Yhteenveto
Päivämäärä:  4. helmikuuta 2015
Onnettomuustyyppi:  tekninen vika, lentäjän virhe
Tapahtumapaikka:  Keelung-joki, Taipei, Taiwan
Lähtöpaikka:  Taipei Songshanin lentoasema
Määränpää:  Kinmenin lentoasema, Kinmen, Taiwan
Kuolleita:  43
Loukkaantuneita:  17 (kaksi maassa)
Eloonjääneitä:  15
Lentokone
Konetyyppi:  ATR 72-600
Lentoyhtiö:  TransAsia Airways
Rekisteritunnus:  B-22816
Matkustajia:  53
Miehistöä:  5
TransAsia Airwaysin lento 235 (GE235) oli TransAsia Airwaysin kotimaan lento, joka syöksyi Keelung-jokeen pian lentoonlähdön jälkeen Taipei Songshanin lentoasemalta 4. helmikuuta 2015. Koneessa oli 53 matkustajaa, joista oli neljä lapsia. Suurin osa koneen matkustajista oli kiinalaisia. Taiwanin lentoviranomaisten mukaan turmasta selvisi hengissä 15 ihmistä. 43 koneessa ollutta ihmistä sai surmansa onnettomuudessa. Tuntematon mies sai kuvattua putoavan lennon autokameraansa, kun tämä oli ajamassa autollaan. Hetki myöhemmin kone törmäsi Keelungin jokeen.
Lento

Lento 235 nousi Taipei Songshanin lentoasemalta aamulla kello 10:52:33 Taiwanin aikaa. Kone kerkesi nousta 1 050 jalkaan (320 m), kun miehistö sai varoituksen oikean moottorin sammumisesta, ja miehistö aloitti hätätilan.  Koneen oikean moottorin potkurin automaattinen lepuutustoiminto käynnistyi, ilmeisesti siksi, että moottorin tehovipu oli vahingossa siirtynyt tyhjäkäyntiasentoon, mutta moottorinohjausjärjestelmästä löytyi myös viallinen juotos vääntöanturin ja automaattisen lepuutusjärjestelmän väliltä, minkä miehistö tulkitsi virheellisesti moottorihäiriöksi (normaalisti toimiessaan automaattilepuutuksen tehtävänä on vähentää vikaantuneen moottorin potkurin aiheuttamaa vastusta kääntämällä lapoja, katkaisten samalla polttoaineen syötön -- se aktivoitui, koska moottorin kierrokset laskivat tyhjäkäyntitehon valinnan vuoksi).  Koneen kouluttajaperämies määritti vian olevan oikeassa moottorissa. Kapteeni ei määrittänyt vikaa, vaan alkoi vähentää vasemman moottorin tehoja, kunnes ne olivat tyhjäkäynnillä. Kone alkoi kallistua nopeasti vasemmalle ja menettää korkeutta. . Miehistö sai sakkausvaroituksen. Viimeinen yhteydenotto lennonjohtoon oli "Mayday, mayday, engine flameout!". Koneen ollessa vain 545 jalkaa maasta, kapteeni käski käynnistää moottorin uudelleen. Kapteenin tajutessa virheensä oli jo liian myöhäistä. Koneen pudotessa jokea päin, se kallistui noin 90 astetta vasemmalle, ja törmäsi siivenkärjestään valtatiesiltaan ja siinä ajaneeseen taksiin. Kaksi ihmistä loukkaantui. Koneen asentokulma oli 100,2 astetta vasemmalle ja 12,2 astetta alaspäin, kun se putosi Keelung-jokeen ja hajosi useaan osaan.
Monimoottorikoneen moottorihäiriömenetelmässä on yksinkertaistaen kolme osaa: 1) tunnistetaan viallinen moottori 2) vähennetään kyseisen moottorin tehoja, jolloin varmistuu, onko moottori tunnistettu oikein, ja 3) suoritetaan viallisen moottorin eristystoimenpiteet (sotilasilmailussa opetetaan myös menetelmää, jossa kaikki tehovivut työnnetään täysin eteen ja jätetään sinne -- näin ei kuvatun kaltaista tilannetta voi syntyä). Lennon kapteeni ei noudattanut menetelmää, mikä johti väärän, ja ainoan toimivan, moottorin sammuttamiseen.
Pelastustoimet ja nosto

Heti turman jälkeen Taipein poliisi ja palokunnat vastaanottivat kymmeniä puheluita silminnäkijöiltä jokeen syöksyneestä lentokoneesta. Taipein palokunta, armeija ja vapaaehtoiset saapuivat paikalle vain minuuttien kuluttua ja aloittivat eloonjääneiden pelastustyöt sekä etsinnät. Myös sukeltajat osallistuivat pelastustoimiin, mutta huono näkyvyys veden alla sekä vaaralliset koneen osat tekivät työstä hankalaa. Eloonjääneitä oli koneen sisällä jumittuneina penkkeihinsä. Pelastajat joutuivat käyttämään saksia selviintyneiden saamiseksi irti penkeistään. Suurin osa selviytyneistä istui koneen takaosassa.
Koneen mustat laatikot löydettiin nopeasti kello 16 samana päivänä. Illalla kello 20 käytettiin nostureita nostamaan suurimpia koneen osia rantaan.
Turmaa seuranneena päivänä pilotin ja perämiehen ruumiit löydettiin ohjaamosta. Molempien jalat olivat murtuneet, ja pilotin kädet olivat edelleen ohjaimilla. Toinen lentoemännistä selvisi törmäyksestä.
Matkustajat ja miehistö

Matkustajista 49 oli aikuisia ja neljä lapsia. Useat kiinalaiset matkustajat olivat kotoisin Xiamenista, ja he olivat olleet kuusipäiväisellä lomamatkalla Taiwanissa. Kaikki miehistön jäsenet olivat taiwanilaisia. Matkustajia palveli kaksi lentoemäntää. Ohjaamon miehistössä toimivat:
Päällikkö Liao Chien-tsung, ikä 42 ja lentotunteja 4 914.
Perämies Liu Tzu-chung, ikä 45 ja lentotunteja 6 922.
Lisäksi ohjaamon miehistöön kuului tarkkailija Hong Bing-chung, jolla oli 16 121 lentotunnin kokemus.
Matkustajat ja miehistö > Matkustajien sekä miehistön jäsenten kansalaisuudet

| Kansalaisuus | Matkustajia | Miehistöä | Yhteensä |
| --- | --- | --- | --- |
| Kiina | 31 | – | 31 |
| Taiwan | 22 | 4 | 26 |
| Uusi-Seelanti/Taiwan | – | 1 | 1 |
Tutkinta

Oikean moottorin sammuminen johtui viasta koneen moottorien tilananturijuotoksissa.
Onnettomuustutkinnan mukaan kapteeni Liao Chieng-Tsung oli noin vuotta aiemmin repuuttanut tarkastuslennon sakkaustilanteisiin liittyvän koesuorituksen. Hän oli kouluttajien mukaan hermostunut. Tämä johti vääriin päätöksiin myös turmalennolla, koska hän ei tutkinut tilannetta vaan sammutti väärän moottorin.
Aiheesta muualla

Kuvia tai muita tiedostoja aiheesta TransAsia Airwaysin lento 235 Wikimedia Commonsissa
← 2014  Vuoden 2015 lento-onnettomuudet ja vaaratilanteet  2016 →
| 0 | 1 | 2 | 3 |
| --- | --- | --- | --- |
|  Syyrian ilmavoimien An-26-onnettomuus (18.1.)  Los Llanosin F-16-onnettomuus (26.1.)  TransAsia Airwaysin lento 235 (4.2.)  Delta Air Linesin lento 1086 (5.3.)  Villa Castellin helikopterionnettomuus (9.3.)  Eglin AFB:n helikopterionnettomuus (10.3.)  Germanwingsin lento 9525 (24.3.)  Air Canadan lento 624 (29.3.)  |  Carson Airin lento 66 (13.4.)  Asiana Airlinesin lento 162 (14.4.)  Turkish Airlinesin lento 1878 (25.4.)  Pakistanin armeijan Mi-17-onnettomuus (8.5.)  Sevillan A400M-onnettomuus (9.5.)  Indonesian ilmavoimien C-130-onnettomuus (30.6.)  Moncks Cornerin yhteentörmäys (7.7.)  Blackbushen Phenom 300 -onnettomuus (31.7.)  |  Kolumbian poliisin UH-60-onnettomuus (4.8.)  Trigana Airin lento 267 (16.8.)  Červený Kameňin yhteentörmäys (20.8.)  Shorehamin lentonäytösonnettomuus (22.8.)  Ceiba Intercontinental Airlinesin lento 71 (5.9.)  British Airwaysin lento 2276 (8.9.)  Aviastarin lento 7503 (2.10.)  Dynamic Airwaysin lento 405 (29.10.)  |  Kolavian lento 9268 (31.10.)  Juban An-12-onnettomuus (4.11.)  Fox Glacierin Eurocopter AS350 -onnettomuus (21.11.)  Avia Traffic Companyn lento 768 (22.11.)  Sukhoi Su-24:n alasampuminen (24.11.)  Indian rajavartioston King Air -onnettomuus (22.12.)  Services Airin A310-300-onnettomuus (24.12.)  |
Käännös suomeksi
From the Devil’s Chalice

| From the Devil's Chalice Behexen |
| --- | --- | --- |

EP-levyn tiedot
 Äänitetty : syyskuu 2004, Fantom Dungeons
 Julkaistu: 15. tammikuuta 2008
 Formaatti: 7" vinyyli, CD
 Tyylilaji: black metal
 Kesto: 30.09
Behexenin muut julkaisut
| Horna / Behexen (split) 2004 | From the Devil's Chalice 2008 | My Soul for His Glory 2008 |
From the Devil's Chalice on suomalaisen black metal -yhtyeen Behexenin EP-levy. Se julkaistiin vuonna 2008 kolmen 7" vinyylin boksisettinä, johon sisältyi yhtyeen logotarra sekä kangasmerkki. Albumi julkaistiin myös CD-muodossa vuonna 2009.
Kappaleet

CD 1
Canto I – Invocation of Zabulus – 5.03
Canto II – Melancholic Remembrances of Dark Times – 5.18
CD 2
Canto III – From the Devil's Chalice – 4.50
Canto IV – Void... – 4.48
CD 3
Canto V – Holy Foul – 5.05
Canto VI – Canticle (For Ye Lord) – 5.10
Kokoonpano

Hoath Torog – laulu
Reaper – kitara, bassokitara
Gargantum – kitara
Horns – rummut
Arvostelut

Imperiumi.net:
Aiheesta muualla

Albumi From the Devil’s Chalice Encyclopaedia Metallum -sivustolla (englanniksi)
From the Devil's Chalice discogs.com -sivustolla
Gornozavodskin piiri

Gornozavodskin piiri Permin aluepiirin kartalla.
Gornozavodskin piiri (ven. Горнозаво́дский райо́н, Gornozavodski raion) on kunnallinen itsehallintoalue Permin aluepiirissä Venäjällä. Vuonna 1965 perustetun piirin pinta-ala on 7 057 neliökilometriä. Asukkaita on 27 500 henkeä (vuonna 2009).
Gornozavodskin piiri sijaitsee Permin aluepiirin itäosassa. Etelässä se rajoittuu Lysvan, lännessä Tšusovoin, Gremjatšinskin ja Kizelin piireihin sekä idässä Sverdlovskin alueeseen. Pinta-alasta yli 85 % on metsää. Hyötykaivannaisia ovat kromiitti, kvartsiitti, marmori, tulenkestävä savi, lasihiekka, rautamalmi, kulta ja uvaroviitti. Piirin alueella sijaitsee osa Basegin luonnonpuistosta.
Piiriin kuuluu Gornozavodskin kaupunki sekä kuusi maalaiskuntaa: Biser, Kusje-Aleksandrovski, Medvedka, Pašija, Sarany ja Tjoplaja Gora. Hallinnollinen keskus on Gornozavodsk. Asutuskeskuksia on yhteensä 19.
Asukkaista on vuoden 2002 väestönlaskennan mukaan 88,4 % venäläisiä, 4,9 % tataareja ja 1,7 % ukrainalaisia.
Piirin kautta kulkee Permin ja Sverdlovin alueen välinen maantie sekä Permin ja Nižni Tagilin välinen rautatie. Talous perustuu puunhankintaan ja kaivosteollisuuteen.
Piirissä toimii ammattikoulu, lasten ja nuorten luomistyön keskus, lasten musiikki- ja taidekoulut, kulttuuri- ja vapaa-ajankeskuksia, kirjastolaitos ja kotiseutumuseo. Paikallislehtenä ilmestyy Novosti (”Uutiset”).
Seudulla on kivi-, pronssi- ja rautakautisia arkeologisia muistomerkkejä. Nähtävyyksiin kuuluvat entisten metallitehtaiden rakennukset.
Gustaf Wasastjerna

Gustaf Wasastjerna on ollut ainakin seuraavien suomalaisten henkilöiden nimenä:
| Nimi | Elinvuodet | Ammatti tai arvo |
| --- | --- | --- |
| Gustaf Adolf Wasastjerna | 1785–1849 | tehtailija |
| Gustaf August Wasastjerna | 1823–1905 | tehtailija ja liikemies |
| Gustaf Alexander Wasastjerna | 1859–1943 | maatalousneuvos |
| Gustaf (Gösta) Engelbrekt Rudolf Wasastjerna | 1865–1936 [lähde? ] | metsänhoitaja |

| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gustaf Wasastjerna”, voi hakea sivunnimihaulla, laajalla sivunnimihaulla tai tekstihaulla.
Gustaf Wickman

Kiirunan kirkko.
Gustaf Wickman (8. marraskuuta 1858 Göteborg – 22. elokuuta 1916 Tukholma) oli ruotsalainen arkkitehti. Hänen erikoisalaansa olivat varsinkin pankkirakennukset, mutta hänet tunnetaan myös kirkkorakennusten suunnittelijana. Hänen töihinsä lukeutuu muun muassa Kiirunan kirkko.
Gustaf Weckman

Kultaseppämestari Gustaf Weckman
Gustaf Weckman (1800–1868) oli jyväskyläläinen kultaseppä. Hän suoritti alan ammattitutkinnon Pietarissa vuonna 1829. Jyväskylään hän muutti vuonna 1835. Vuonna 1837 Weckman sai kultaseppäoikeudet. Hänestä tuli kaupungin ensimmäinen kaupunginvouti ja aikansa huomattavimmaksikin mainittu kauppaporvari. Hän toimi myös järjestysoikeuden jäsenenä, kaupunginviskaalina, raatimiehenä ja kestikievarin pitäjänä. Kultaseppänä Weckman teki runsaasti mestarillisia hopeaesineitä kuten ehtoollismaljoja, sokeriastioita, pikareita sekä pöytähopeaa. Suomen ensimmäinen suomenkielinen oppikoulu, Jyväskylän yläalkeiskoulu (myöh. lyseo), aloitti toimintansa Weckmanin aiemmin rakennuttamassa talossa, Kauppakatu 34:ssä Jyväskylässä.
Giimbiyukielet

Kielikunnan sijoittuminen Australian pohjoisosissa
Giimbiyukielet on pieni kielikunta, joka kuuluu australialaisiin kieliin. Maantieteellisesti kielikunta sijoittuu Australian Pohjoisterritorion pohjoisosiin.
Kielikuntaan kuuluu kolme kieltä:
Erre
Mangerr
Urningangg
Giihon

Giihon on:
yksi Eedenistä lähtevän joen neljästä haarasta (1 Moos. 2:13)
Giihonin lähde Jerusalemissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Giihon”, voi hakea sivunnimihaulla, laajalla sivunnimihaulla tai tekstihaulla.
Gustaf Walfrid Hyvönen

Gustaf Walfrid Hyvönen (1877 – 30. elokuuta 1921 Helsinki) oli suomalainen Helsingissä asunut kauppias ja lahjoittaja.
Varattomasta kodista tullut Hyvönen hankki nuorena elantonsa tiilenkantajana ja muurarina Helsingin rakennustyömailla. Koska muuraustöitä tehtiin pääasiassa kesällä joutui Hyvönen olemaan talvisin ilman ansiotyötä ja niinpä hän alkoi harjoittaa työnsä ohella puukauppaa aluksi pienessä mittakaavassa. Koottuaan riittävästi pääomaa Hyvönen saattoi perustaa oman liikkeen ja ryhtyi kokopäiväiseksi puukauppiaaksi. Hyvönen toimi puukauppiaana Helsingissä noin 25 vuoden ajan ja kokosi miljoonaomaisuuden.
Toukokuussa 1921 sairaalloinen Gustaf Hyvönen teki testamentin puolisonsa Maria Henrika Hyvösen (1872–1959) kanssa. Testamentissa suurin osa heidän omaisuudestaan määrättiin käytettäväksi suomen- ja ruotsinkieleisten hätää kärsivien lasten hyväksi. Testamenttivaroilla vuonna 1925 perustetussa Hyvösen lastenkodissa oli ensimmäisen kymmenen toimintavuoden aikana kaikkiaan 60 hoidon puutteen takia kotiin otettua lasta. Lastenkodin lapsille järjestettiin kansakoulukurssin lisäksi myös ammattikursseja, jotta he olisivat saaneet helpommin työpaikkoja lähtiessään lastenkodista.
Hyvösen lastenkoti toimii nykyisin 37-paikkaisena kahdessa toimipisteessä Helsingissä. Oltermannintiellä sijaitsee neljä osastoa ja Unikkopolulla kaksi osastoa.
Grans Bryggeri

Grans Bryggeri Sandefjordissa.
Grans Bryggeri on norjalainen virvoitusjuomatehdas ja panimo. Se on perustettu 1899.
Juomat

Julebrus (joululimonadi) on punainen jouluvirvoitusjuoma. Juomasta löytyy myös päärynänmakuinen versio.
Singo on limetin- ja sitruunanmakuinen virvoitusjuoma.
Champ on hedelmänmakuinen virvoitusjuoma.
Cider (siideri) on viinirypäleen- ja omenanmakuinen virvoitusjuoma. Vaikka juoman nimi on Cider se on alkoholitonta.
Siesta on oranssi appelsiininmakuinen virvoitusjuoma. Limonadia on tarjolla sekä sokeriversiona ja sokerittomana keinotekoisesti makeutettuna. Siinä on alhainen hiilihappopitoisuus. Siesta on yksi Gransin eniten myydyistä tuotteista.
Yuzu on yuzunmakuinen virvoitusjuoma.
Cola Classic on Coca-Colaa jäljittelevä virvoitusjuoma. Limonadia on tarjolla sekä sokeriversiona ja sokerittomana keinotekoisesti makeutettuna.
Julebrus med pæresmak (päärynänmakuinen joululimonadi) on päärynänmakuinen virvoitusjuoma.
Halloweenbrus
Aiheesta muualla

Grans Bryggeri
Gustaf Waldemar Boijer

Gustaf Waldemar Boijer (10. kesäkuuta 1864 Hämeenlinna – 6. elokuuta 1944 Sääksmäki) oli suomalainen varatuomari, virkamies ja vanhojen esineiden keräilijä.
Boijerin vanhemmat olivat kaupunginviskaali Julius Engelbrekt Boijer ja Eva Selin. Hän pääsi ylioppilaaksi Helsingin ruotsalaisesta reaalilyseosta 1884 ja suoritti Helsingin yliopistossa oikeustutkinnon 1888. Boijer sai varatuomarin arvon 1891.
Boijer oli Hämeen läänin varalääninkamreerina ja kielenkääntäjänä sekä hoiti kahden vuoden ajan Janakkalan tuomiokuntaa. Hän tuli ylimääräiseksi kopistiksi Suomen senaattiin 1892 ja palveli sitten senaatissa ekspeditöörinä, kanslistina, reistraattorina ja taloudenhoitajana. Bobrikoffin aikana Boijer vuoti salaisia venäläistämistoimiin liittyneitä tietoja Ruotsin ja muiden ulkomaiden lehtiin. Boijer toimi viimeksi senaatin kamaritoimituskunnan protokollasihteerinä 1905–1918.
Boijer omisti kiinteistöjä Helsingissä ja toimi myös kiinteistöjen välittäjänä. Hän kuului Helsingin taksoituslautakuntaan ja kirkkovaltuuston ja oli myös suojeluskunnan jäsenenä.
Boijer harrasti metsästystä, kalastusta ja ulkoilua. Hän asui nuorena vanhempiensa omistamassa Paakkolan talossa Hauhon Eteläisten kylässä, jossa hän oli karhunkaataja Eero Heinäkankaan ja toisen kuulun metsästäjän torppari Lauhian naapurina. He opettivat Boijerin metsästäjäksi ja hän metsästi sitten susia, ilveksiä ja metsälintuja. Boijer keräili myös Suomen historiaan liittyneitä esineitä. Hänellä oli Rauhaniemi-niminen kesähuvila Sääksmäen pitäjän Saarioisten puolella. Hän keräsi huvilalleen vanhoja hämäläisiä työ- ja ajokaluja sekä ruoka-astioita pelastaen ne joutumasta romuna tunkiolle tai poltettavaksi. Boijer keräsi myös vanhoja aseita, huonekaluja, tina- ja hopeaesineitä, vanhaa posliinia, ryijyjä, mattoja, kattokruunuja, maalauksia ja painotöitä, piippuja, maljakoita ja vanhoja rahoja. Keräilyn hän aloitti ostettuaan nuorena kolmella markalla Kustaa III:n aikaisen miekan. Hän keräsi myös vanhoja hämäläisiä sananlaskuja Hämäläistä osakuntaa varten. Boijerin käsityksen mukaan Kalevalan runot keksittiin ja laulettiin ensiksi Hämeessä mutta ne katosivat ja unohtuivat kristinuskon tultua Hämeeseen kunnes Elias Lönnrot löysi ne uudelleen Karjalan erämaista.
Boijer oli naimisissa vuodesta 1900 Virosta kotoisin olleen Thyra Roeperin kanssa.
Glekapreviiri

| --- | --- |

Glekapreviiri
Systemaattinen (IUPAC) nimi
(1R,14E,18R,22R,26S,29S)-26-tert-butyyli-N-[(1R,2R)-2-(difluorimetyyli)-1-[(1-metyylisyklopropyyli)sulfonyylikarbamoyyli]syklopropyyli]-13,13-difluori-24,27-diokso-2,17,23-trioksa-4,11,25,28-tetra-atsapentasyklo[26.2.1.03,12.05,10.018,22]hentriakonta-3,5,7,9,11,14-heksaeeni-29-karboksamidi
Tunnisteet
CAS-numero: 1365970-03-1
ATC-koodi:  ?
PubChem CID: 66828839
DrugBank: DB13879
Kemialliset tiedot
Kaava: C38H46N6F4O9S 
Moolimassa: 838,878
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: 97,5 %
Metabolia: hepaattinen (vähäistä)
Puoliintumisaika: 6–9 tuntia
Ekskreetio: ulosteiden mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Glekapreviiri (C38H46SN6O9F4) on heterosyklinen orgaaninen yhdiste. Yhdistettä käytetään lääketieteessä C-hepatiitin hoitoon. Glekapreviirin ja pibrentasviirin yhdistelmä kuuluu WHO:n laatimaan tärkeimpien lääkeaineiden luetteloon.